**Rolls-Royce**

## Media Information

**हर जगह सहज:**

**रोल्स-रॉयस पेश करते हैं नई कलिनन**

**11 May 2018, Goodwood**

**#RollsRoyceCullinan**

*“सुपर लग्ज़री लाइफस्टाइल तेजी से विकसित हो रही है और रोल्स-रॉयस इसमें अग्रणी भूमिका निभा रहा है। लग्ज़री सिर्फ एक शहरी सोच नहीं है। बल्कि यह ज्‍यादा से ज्‍यादा विस्तृत दुनिया को अपने भीतर समेटने और उसे अनुभव करने से जुड़ी है। हमारे ग्राहक हर जगह लग्ज़री के साथ सुविधाजनक रूप से - बिना किसी समझौते के सफर करना चाहते हैं। वे चुनौतीपूर्ण रास्‍तों को पार करते हुए जीवन का बेहतरीन अनुभव प्राप्‍त करना चाहते हैं, भले ही वे कहीं पर भी हों। इसी के चलते, उन्होंने हमें एक ऐसी रोल्स-रॉयस बनाने के लिए कहा है, जिसके साथ वे जहां भी जाना चाहें, उन्‍हें बेजोड़ लग्ज़री का अनुभव प्राप्त हो सके। कलिनन वही कार है। यह कहीं भी सहज है।*

*यह अतुलनीय और सुपर लग्ज़री ट्रैवल के सभी मानदंडों को पूरा करती है, साथ ही यह दुनिया में कहीं पर भी रोल्स रॉयस की सहज प्रकृति को वास्‍तविक रूप में दर्शाती है। कलिनन दुनिया को अपने तरीके से सफर कराएगी।”*

टॉर्स्‍टेन मुलर-ओतवोस, चीफ एक्‍जिक्‍यूटिव ऑफिसर, रोल्स-रॉयस मोटर कार्स।

परिचय: भारत में खुद को साबित करना है

तीन साल पहले जब रोल्स रॉयस ने कलिनन को लॉन्‍च करने की घोषणा की थी। तब उसे पता था कि दुनिया भर के ग्राहक उससे SUV के रूप में लग्ज़री, परफॉर्मेंस और उपयोगिता से लैस एक ऐसी रोल्स रॉयस तैयार करने की मांग कर रहे हैं जो इससे पहले SUV के बाजार में देखी न गई हो। इनमें से ज्‍यादातर युवा ग्राहक हैं, जिनकी आमदनी काफी अधिक है और जो जीवन में भी बेहद सफल हैं। इन्हें अपने पैसों के बदले बेहतरीन अनुभव की तलाश होती है और ऐसे लोग एक ऐसी रोल्स रॉयस चाहते हैं जो उन्‍हें अद्वितीय लग्ज़री के साथ दुनिया के हर कोने में ले जा सके।

ऐतिहासिक रूप से, रोल्स रॉयस ने ट्रायल्स के दम पर अपनी प्रतिष्‍ठा बनाई है। 1907 वह साल था जब ब्रिटिश कारोबारी फ्रैंक नॉर्ब्‍यूरी ने भारत में पहली बार रोल्स रॉयस पेश की थी। इस दौरान उन्‍होंने सिल्‍वर घोस्‍ट के साथ बंबई से कोल्‍हापुर के बीच 620 किमी. लंबा सफर पूरा किया। भारतीय घाट के पहाड़ी ऊबड़ खाबड़ रास्‍तों से गुजरने के बावजूद उन्‍होंने यह सफर बिना किसी दुर्घटना या वाहन में बिना किसी खराबी के साथ पूरा किया। बस, इसके बाद तो पूरे भारत से महाराजाओं और महारानियों की ओर से बड़ी संख्‍या में ऑर्डर की बारिश होने लगी। यह लोग रोल्स रॉयस का उपयोग देश के विस्‍तृत भूभाग में मौजूद जंगलों की सैर के लिए करने वाले थे।

कलिनन क्‍या है?

रोल्स रॉयस कलिनन एक ऐसी रोल्स-रॉयस है जिसे पहले कभी देखा नहीं गया। जब सर हेनरी रॉयस कहते हैं, “आप जो कुछ भी करते हैं उसमें परफेक्शन लाने के लिए प्रयास करें। मौजूद साधनों में से सबसे अच्छा चुनो और उसे बेहतर बनाओ। यदि कोई चीज़ अस्तित्व में नहीं है, तो इसे डिजाइन करो।” उनके दिमाग में हो सकता है कलिनन ही हो।

मुलर-ओतवोस आगे कहते हैं, “हम जानते थे कि हमें अपने ग्राहकों को वह पेश करना था जो उन्‍हें SUV बाजार में अभी तक नहीं मिल पाया है।” उन्‍होंने कहा कि, “हमारे ग्राहक अपने जीवन में कोई सीमा या समझौता नहीं चाहते हैं। वे नई पहल करते हैं और उनके लिए यह सब साहस और साहसी भावनाएं है, जिसे वे अनुभव करते हैं। जीवन का यह दृष्टिकोण एक ऐसी मोटर कार चाहता है जो अद्वितीय लग्ज़री और स्‍टाइल यानि कि रोल्स-रॉयस स्‍टाइल के साथ कहीं भी जा सके। इसी लिए कलिनन को तैयार किया गया है।”

यह स्‍पष्‍ट था कि ये नए, युवा और साहसी युवा ग्राहक एक ऐसी रोल्स-रॉयस चाह रहे थे जो उन्‍हें अनजान रास्‍तों पर ले जाए और उन्‍हें जिंदगी के सबसे बेजोड़ अनुभव प्रदान करे। वे एक ऐसा वाहन नहीं चाहते थे जो SUV की तरह बेहद आम हो साथ ही उन्‍हें “टू-बॉक्‍स” फॉर्मूले के चलते केबिन की आवाज से समझौता करना पड़े; साझा प्‍लेटफॉर्म जो कि परफॉर्मेंस और कंफर्ट को प्रभावित करे; ऑन-रोड या ऑफ-रोड में बेहतर को चुनना पड़े; या इससे भी बदतर, एक बिना फीचर वाली SUV जो एक आम कार बन जाए।

मुलर-ओतवोस कहते हैं “कलिनन विशुद्ध रूप से लग्ज़री है जो पूर्ण व्‍यवहारिकता और ऑफ-रोड क्षमता का बेजोड़ मिश्रण है।” उन्‍होंने कहा कि “हर जगह, सहज कलिनन के साथ किया गया वादा ही नहीं है। यह वास्‍तविकता है।”

लग्ज़री को बेहद सहज, सर्वसुलभ बनाना एक प्रमाणिक रोल्स-रॉयस SUV बनाने के‍ रोल्स-रॉयस के दृष्टिकोण का विकास है। इसका सबसे स्‍पष्‍ट प्रमाण कलिनन का मौलिक पिछला भाग था।

पहली बार रोल्स-रॉयस में खुलने वाला टेलगेट दिया गया है, इसके ‘द क्‍लास्‍प’ कहा जाता है। पुराने समय में सामान को मोटर कार के बाहर सामान लादा जाता था, जिससे कार में बैठने वालों को अपने सामान के साथ यात्रा न करनी पड़ी। कलिनन का पिछला हिस्‍सा दो भाग में है, एक उभार के साथ ‘डी बैक’ फॉरमेट, सामान रखने की जगह को दर्शाता है। चाबी के बटन को छूने से ‘द क्‍लास्‍प’ ऑटोमैटिक तरीके से दो हिस्‍सों में खुलता एवं बंद होता है।

कलिनन के पिछले पैसेंजर कंपार्टमेंट को उपयोगकर्ता की विशेष जरूरतों के अनुरूप सबसे बेहतरीन सीट प्रदान करने के लिए डिज़ाइन किया गया है। यहां पिछली सीट के दो विकल्‍प मिलते हैं- लाउंज सीट या इंडिविजुअल सीट।

दोनों विकल्‍पों में से लाउंज सीट कॉन्‍फिगरेशन ज्‍यादा बेहतर है। पीछे तीन लोगों के बैठने लायक स्‍थान के साथ यह संभवत: परिवारों को ज्‍यादा पसंद आएगी। इसकी पिछली सीट फोल्‍ड की जा सकती है- यह फीचर पहली बार रोल्स-रॉयस में दिया गया है।

बूट या फिर पिछले दरवाजे पर दिए गए बटनों को दबाने से सीटें मनचाहे तरीके से अपने आप फोल्‍ड हो जाती हैं। एक बटन दबाकर प्रत्‍येक हैड-रेस्‍ट को नीचे किया जा सकता है। ठीक इसी समय सीट कुशन पर कोई निशान दिए बिना हैड-रेस्‍ट को ऊपर किया जा सकता है। दोनों सीट-बैक को पूरी तरह से फोल्‍ड किया जा सकता है, इससे आप पूरा सपाट लोड एरिया बना सकते हैं, इसके अलावा 2/3 और 1/3 विकल्‍प के साथ भी सीट फोल्‍ड की जा सकती है। पीछे बैठा यात्री इसके बाद भी लंबे लोडिंग एरिया के साथ यात्रा कर सकता है, या फिर वह मुड़ी हुई सीट को टेबल के रूप में भी प्रयोग कर सकता है साथ ही इस पर अपना जरूरी सामान भी रख सकता है।

वे लोग जो अपने एडवेंचर्स के लिए बड़ा सामान पीछे रखना चाहते हैं तो कलिनन का पिछला हिस्‍सा विभिन्‍न अलग-अलग व्‍यवस्‍थाओं के साथ उसे ऐसा करने की सुविधा देती है।

पिछला हिस्‍सा या बूट एरिया मानक 560 लीटर की जगह प्रदान करता है, पार्सल शेल्‍फ को हटा देने से इसका आकार 600 लीटर का हो जाता है। इसके साथ ही, पिछली सीटें बूट की सतह से ऊंची हैं, ऐसे में दूसरी SUV की तरह पीछे की दोनों सीटें फोल्‍ड करने के बावजूद, बूट में रखा सामान आगे की ओर नहीं सरकता और सामान सुरक्षित रहता है। लेकिन वे लोग जो ट्रिप पर लंबा सामान ले जाना चाहते हैं, वे बूट की सतह को इलेक्ट्रोनिक तरीके से उठाकर सीट की ऊंचाई तक ला सकते हैं, इससे सामान को आसानी से सरकाया जा सकता है। वहीं इससे उन्‍हें 2245 मिमी की लंबाई और 1886 लीटर का जगह मिल जाती है।

यह जानते हुए कि रोल्स-रॉयस ग्राहक अपनी कलिनन को अपने हिसाब से तैयार करने की उम्‍मीद करता है, रियर सीटों की दूसरी व्‍यवस्‍था भी पेश की जाती है।

इंडिविजुअल सीट की व्‍यवस्‍था उन ग्राहकों के लिए है जो आवश्‍यकता से अधिक SUV की अद्वितीय लग्ज़री को ज्‍यादा तरजीह देते हैं। इसमें दो इंडिविजुअल रियर सीटों को एक फिक्स रियर सेंटर कंसोल के माध्‍यम से अलग-अलग किया जाता है। यह सेंटर कंसोल एक ड्रिंक कैबिनेट है जिसमें रोल्स-रॉयस विस्‍की ग्‍लास और बोतल, शैंपेन के ग्‍लास के साथ रेफ्रिजरेटर दिया गया है। इसकी सीटों को भी विभिन्‍न तरीकों से खिसकाया जा सकता है, जिससे पीछे बैठकर सफर करना और भी आरामदायक हो जाता है।

इसका एक आखिरी फीचर कलिनन को रोल्स-रॉयस की अद्वितीय लग्ज़री का सर्वोच्‍च स्‍तर प्रदान करता है। कलिनन को पली विशुद्ध ‘थ्री-बॉक्‍स’ SUV के रूप में तैयार किया गया है। यह उस दौर से प्रभावित है जब कोई सामान लेकर यात्रा करना पसंद नहीं करता। इसका ग्‍लास पार्टिसन पैसेंजर केबिन को लगेज के हिस्‍से से अलग करता है, जो कि इसमें बैठे यात्री को एक खास अनुभव प्रदान करता है। अपनी श्रेणी के सबसे शांत केबिन होने के साथ ही इसका एक अन्‍य फायदा अत्‍यधिक गर्म एवं बेहद ठंडे वातावरण में पता चलता है। ग्‍लास द्वारा सीलबंद किया गया पार्टिशन लगेज कंपार्टमेंट के खुले होने के बावजूद केबिन के वातावरण को नियंत्रित बनाए रखता है।

एडवेंचर का इंतजार

बेस्‍पोक चाबी के अनलॉक बटन को टच करने या फिर इसके स्‍टेनलैस स्‍टील से बने डोर हैंडल को छूने से कलिनन खुल जाती है। कार में प्रवेश को सुगम बनाने के लिए यह अपने आप 40 मिमी. झुक जाती है। कुछ इसी तरह प्रतिष्ठित रोल्स-रॉयस के केबिन के दरवाज़े इसी प्रकार खुलकर इसके पैसेंजर और ड्राइवर का उन्‍हें एडवेंचर का मौका देते हैं।

इसके पूरी तरह से खुलने वाले दरवाजों और पूरी तरह से सपाट सतह के चलते इसमें प्रवेश करना बेहद आसान है। इसमें ड्राइवर और पैसेंजर के पास दरवाजे को बंद करने का बटन होता है। इसे दबाकर वे खुद को कलिनन के शानदार केबिन में खुद को बंद कर सकते हैं। इसके अलावा दरवाजों के बाहरी हैंडल के सेंसर को छूते ही दरवाजे अपने आप बंद हो जाते हैं।

स्‍टार्ट बटन को छूते ही कलिनन एक बार फिर 40 मिमी उठकर अपनी सामान्‍य स्थिति में आ जाती है। साथ ही यह पैसेंजर्स को एक सामान्‍य स्थिति में ले आती है जिससे वे कार चलने के बाद दुनिया का असली आनंद ले सकें।

इसमें बैठते ही ड्राइवर को अनुभव हो जाता है कि यह एक शानदार कार है। उसे यह अनुभव कराता है इसका मोटा, छोटा स्‍टीयरिंग व्‍हील। इसका गर्म और नरम रिम वहीं अलौकिक आनंद प्रदान करता है जिसके लिए कलिनन तैयार की गई है। इसकी गर्म और हवादार सीटें यात्रियों का पूरा ख्‍याल रखने के लिए तैयार की गई हैं। कलिनन में ड्राइवर के बैठने की व्‍यवस्‍था बेहद अनुकूल है और सभी उपकरण और तकनीक ड्राइवर को आसानी से दिखाई देती हैं और उसकी पहुंच में भी हैं।

अत्‍याधुनिक डिजिटल इंस्‍ट्रूमेंट की मदद से सभी जानकारियां आसानी से ड्राइवर को उपलब्‍ध होती हैं। इसका डिस्‍प्‍ले खासतौर पर स्पष्ट और सुंदर वर्चुअल सुइयों, रोल्स-रॉयस आभूषण-जैसे चैपल और स्पष्ट अक्षरों के साथ डिज़ाइन किए गए हैं।

इसकी सेंट्रल इंफॉर्मेशन स्‍क्रीन को पहली बार टच सेंसिटिव बनाया गया है। जिसकी मदद से ड्राइवर जल्‍द से फंक्‍शन सलेक्‍ट कर सकता है, मैप देख सकता है और व्‍हीकल सेटअप की जानकारी प्राप्‍त कर सकता है। इसके सेंट्रल कंसोल में दिए गए कंट्रोलर के माध्‍यम से इसे कंट्रोल किया जा सकता है। इसके सेंट्रल कंसाल में ‘ऑफ-रोड’ बटन, हिल डिसेंट कंट्रोल बटन और एयर सस्‍पेंशन हाइट एडजेस्‍टमेंट कंट्रोल दिए गए हैं।

इसके साथ ही विभिन्‍न अत्याधुनिक तकनीकें रोल्स-रॉयस कलिनन को दुनिया में अपनी तरह की तकनीकी रूप से सबसे उन्नत कार बनाती है।

इसके अतिरिक्‍त इसमें जो उपकरण दिए गए हैं उसमें नाइट विजन और विजन असिस्‍ट के साथ डे टाइम और नाइट टाइम वाइल्‍ड लाइफ और पैदलयात्री चेतावनी संकेत शामिल है। इसके अलावा अलर्टनेस असिस्‍टेंट, पैनोरामिक व्‍यू के साथ 4 कैमरे, ऑल राउंड विजि‍बिलिटी के साथ हैलीकॉप्‍टर व्‍यू, एक्टिव क्रूज कंट्रोल, टक्‍कर की चेतावनी, गुजरते ट्रैफिक की चेतावनी, लेन छूटने और लेन बदलने की चेतावनी, इंडस्‍ट्री के सबसे बेहतर 7x3 हाई-रिजोल्‍यूशन का डिस्‍प्‍ले, वाईफाई हॉटस्‍पॉट के साथ नया नेविगेशन और इंटरटेनमेंट सिस्‍टम दिया गया है।

वे लोग जो ड्राइविंग नहीं कर रहे हैं, वे इसकी शानदार सीट पोजिशन के साथ दुनिया के मनोरम दृश्‍यों का आनंद उठा सकते हैं। रोल्स रॉयस की पवेलियन सीटिंग के साथ पीछे बैठने वाले लोग फ्रंट सीट के मुकाबले ऊंचाई पर होते हैं। कलिनन की स्‍पष्‍ट और बड़ी खिड़कियों एवं इंडस्‍ट्री की सबसे बेहतर पैनोरामिक ग्‍लास रूफ के साथ वे आसपास की सुंदरता का भरपूर मजा ले सकते हैं। साथ ही यदि वे मैप में खुद को ढूंढना चाहते हैं या अपने द्वारा खोजे गए स्‍थानों का पता लगाना चाहते हैं तो उनके लिए रियर टचस्‍क्रीन मैप भी दिए गए हैं।

इसके साथ ही आप फोटोग्राफी का एक भी मौका चूक न जाएं, इसके लिए यहां सभी इलेक्ट्रिॉनिक उपकरणों को चार्ज करने के लिए केबिन में चारों ओर पांच यूएसबी पोर्ट दिए गए हैं। वहीं सामने के केबिन में फोन को वायरलैस चार्जिंग की मदद से चार्ज किया जा सकता है।

किसी दूर जगह जाने पर, सवारी अपने पैर को गंदे किए बिना आराम से उतर सकती है, इसके लिए कलिनन के आगे और पीछे के दोनों दरवाजे नीचे की ओर मुड़ जाते हैं। जिसके चलते बाहर की धूल दरवाजे से बाहर ही रहती है। यह एक ऐसा फीचर है जिसके बारे में सिर्फ रोल्स-रॉयस ने सोचा होगा।

रोल्स-रॉयस की प्रामाणिक इंजीरियरिंग- हर जगह

रोल्स-रॉयस कलिनन SUV को तैयार करने के पीछे मुख्‍य सोच रोल्स-रॉयस के अपने ऑल-अल्‍युनिमियम आर्किटेक्‍चर के साथ एक लग्ज़री कार का निर्माण करना था।

आर्किटेक्‍चर ऑफ लग्ज़री वास्‍तव में कलिनन के निर्माण के दौरान अपने आप आ गई। कलिनन की इंजीनियरिंग टीम ने गैल्स टेलर और उनकी डिजाइन टीम द्वारा रखी गई एक बड़े आकार वाली कार के डिज़ाइन टेम्पलेट में लग्ज़री के आर्किटेक्चर को शामिल किया। उनकी यह सहज अनुकूलता वाकई में काबिले तारीफ है।

इसे एकदम शुरुआत से डिजाइन और इंजीनियर किया गया था ताकि भविष्य के विभिन्न रोल्स-रॉयस मॉडल को आकार और वजन आवश्यकताओं के हिसाब से ढाला जा सके। जिसमें विभिन्न प्रपल्‍शन, ट्रैक्‍शन और नियंत्रण प्रणाली शामिल हैं। इस प्रकार इसमें दीर्घकालिक भविष्य के रोडमैप पर काम किया गया है।

कलिनन को एक नया डिजाइन और लुक देने, अद्वितीय आराम, जगह एवं उपयोगिता, अत्‍याधुनिक तकनीक और बेजोड़ ऑन-रोड और ऑफ-रोड अनुभव प्रदान करने के लिए इसमें नए आर्किटेक्‍चर का एकदम अलग तरीके से उपयोग किया गया है।

बेस आर्किटेक्चर के घटक हिस्सों को एक स्पेसफ्रेम में फिर से कॉन्फ़िगर किया गया था जो कि ऊंचे और छोटे थे। इसके अलावा इसमें एकदम नया फीचर दिया गया जो कि किसी भी रोल्स-रॉयस कार में नहीं दिया गया था, वह है इसका टेल गेट।

इसका एकदम नया अल्‍युमिनियम स्‍ट्रक्‍चर कार की बॉडी को मजबूती प्रदान करता है। जिससे ऊबड़ खाबड़ सतहों पर आरामदायक सफर के साथ अपनी श्रेणी की सबसे आश्‍चर्यजनक परफॉर्मेंस प्राप्‍त होती है।

ऑफ-रोड पर एक जादु‍ई सफर का अहसास

आर्किटेक्‍चर में नई तकनीक का एकीकरण कलिनन की मौलिक खूबी सहजता से हर जगह को सुनिश्चित करने के लिए महत्‍वपूर्ण था। इंजीनियरिंग ने ड्राइवट्रेन के निर्माण के साथ इसकी शुरुआत की। जो कि ऑफ-रोड पर जादु‍ई सफर का अहसास दिलाता है।

कलिनन के इंजीनियरिंग प्रोजेक्‍ट की प्रमुख कैरोलीन क्रिसमर बताती हैं, “कलिनन के लिए ड्राइवट्रेन तैयार करना सबसे महत्‍वपूर्ण काम था। सभी संभावित सतहों पर रोल्स-रॉयस का प्रसिद्ध जादुई सफर का अहसास लाने के साथ ही हमें SUV सेक्‍टर का सबसे बेहतरीन ऑन-रोड अनुभव भी प्रदान करना था।”

नए हल्‍के आर्किटेक्‍चर और अत्‍याधुनिक सेल्‍फ-लेवलिंग एयर सस्‍पेंशन के चलते ही ऑन-रोड एवं ऑफ-रोड पर रोल्स-रॉयस के जादुई सफर के अहसास मिलना संभव हुआ है। मौजूदा एयर सस्‍पेंशन सिस्‍टम को पूरी तरह से नया स्‍वरूप दिया गया है, इसमें बड़ी मात्रा में हवा को ए‍कत्रित करने के लिए बड़े एयर स्‍ट्रट्स दिए गए हैं जिससे ऊबड़ खाबड़ रास्‍तों पर झटके नहीं लगते। इसके अलावा ड्राइव एवं प्रोप शॉफ्ट को मजबूती प्रदान की गई है। रोल्स रॉयस के इतिहास में पहली बार बैक के साथ ही फ्रंट व्‍हील ड्राइव को भी जोड़ा गया है। इसके साथ ही इसके नए 6.75 लीटर ट्विन टर्बो V12 रोल्स-रॉयस इंजन को नए तरीके से पेश किया गया है जिससे यह न्‍यूनतम संभव रिवोल्‍यूशन (1600 rpm) पर सही टॉर्क (850Nm) दे। रोल्स-रॉयस की इंजीनियरिंग टीम ने यह सुनिश्चित किया है कि कलिनन अपने मालिक को उन स्‍थानों पर भी लेकर जाएगी जहां आज तक कोई भी रोल्स रॉयस का मालिक इतनी शानदार लग्ज़री के साथ न पहुंचा हो।

इसका सस्‍पेंशन एक सेकेंड में लाखों कैलकुलेशंस करता है क्योंकि यह लगातार इलेक्ट्रॉनिक नियंत्रित शॉक एब्‍जॉर्बर एडजेस्‍टमेंट सिस्‍टम को बदलता रहता है, साथ ही यह बॉडी और पहिए की रफ्तार, स्‍टीयरिंग के इनपुट और कैमरे की जानका‍री पर भी नजर रखता है। एक नया डबल-विशोबोन फ्रंट एक्‍सल और 5 लिंक रियर एक्‍सल आश्‍चर्यजनक नियंत्रण प्रदान करता है। इसके अलावा यह बेमिसाल ताकत और फोर व्‍हील ड्राइविंग के साथ शानदार संतुलन भी प्रदान करता है। ये सब ड्राइविंग का शानदार अनुभव प्रदान करते हैं।

ऑफ-रोड ड्राइविंग के वक्‍त इलेक्‍ट्रॉनिक कंट्रोल शॉक एब्‍जॉर्बर एडजेस्‍टमेंट सिस्‍टम एयर कंप्रेशन सिस्‍टम का प्रयोग करता है। इसकी मदद से जब इसे पता चलता है कि किसी पहिए ने ट्रैक्‍शन छोड़ दिया है तब यह तुरंत पहिए को नीचे कर देता है। साथ ही यह भी सुनिश्चित करता है कि पहिया हमेशा सतह को छूता रहे और सभी पहियों को अधिकतम टॉर्क मिलता रहे।

किस्‍मर कहती हैं, “यही सब बातें इसे एक शानदार ऑन-रोड के साथ ऑफ रोड कार बनाती है।”

रोल्स-रॉयस कलिनन सुलभ और सर्वसुलभ है, इस बात को अंतिम रूप से प्रमाणित करने के लिए एक सिंगल बटन दिया गया है। इसे रोल्स-रॉयस में ‘एवरीवेयर’ बटन कहा जाता है। इसे दबाते ही आपको बेजोड़ रोल्स-रॉयस इंजीनियरिंग का अहसास होता है और कलिनन की ऑफ-रोड क्षमताओं का पता चलता है।

एक बार शुरू करने के बाद, ड्राइवर ऑफ-रोड सेटिंग लगाकर किसी भी परिस्थिति में आसानी से ड्राइव कर सकता है। चाहे वह ऊबड़ खाबड़ सड़क हो, बजरी हो, गीली घास हो, मिट्टी या रेत हो। इसका सभी पहियों में 850Nm का टॉर्क बिना किसी रुकावट हर दुर्गम परिस्थिति से इसे बाहर निकाल लाता है। सामने गहरी बर्फ हो, रेत हो या पानी हो, कलीनन 540 mm की ऊंचाई के साथ किसी भी अन्‍य लग्ज़री SUV के मुकाबले बेहतर प्रदर्शन करती है। यह सब इसकी ऊंची राइड हाइट के कारण संभव हुआ है।

प्रकृति से प्रभावित डिजाइन

रोल्स रॉयस मोटर कार्स के डायरेक्‍टर ऑफ डिजाइन गिल्‍स टेलर के अनुसार “ ऑटोमोटिव डिजाइन के इतिहास में इस पड़ाव पर, SUV लगभग एक जैसी और सर्वव्यापी हो गई हैं। आज कोई भी टू बॉक्‍स वाहन हो, उस पर SUV का ठप्‍पा लगा दिया जाता है, और इन्‍हें ऑफ-रोड चलाने की सलाह नहीं दी जाती है। हमने एक प्रामाणिक, तीन-बॉक्स ऑल-टेरेन हाई-बॉडी कार की कल्‍पना एक परंपरागत एवं चुनौतीपूर्ण डिजाइन के साथ की। साथ ही एक ऐसी कार बनाने की कोशिश की जो हमारे ग्राहकों के एडवेंचर ड्राइविंग के शौक को भी पूरा कर सके।”

आर्किटेक्‍चर ऑफ लग्ज़री पर काम करते हुए, टेलर और उनकी टीम ने एक ऐसी कार डिजाइन की जिसे वे जानते थे कि वह उनकी उम्‍मीदों पर खरा उतरेगी। इसमें अनूठी डिजाइन, अंदर-बाहर हर जगह रोल्स-रॉयस की खूबी और सबसे बेहतरीन लग्ज़री जैसी सभी खूयिां हैं।

कलिनन को देखते ही इसकी ताकत और शक्ति का पता चल जाता है। इसके प्रमुख फीचर जैसे लाइट एवं एयर इनटेक इसकी बॉडी के जुड़े हुए हैं, इसके साथ ही इसमें दी गई खड़ी और टेढ़ी रेखाएं इसकी मजबूती को दर्शाती हैं। इसकी पैंथ्रोन ग्रिल के चारों ओर सीधी रेखाएं जाती हैं जो कि किसी प्राचीन योद्धा जैसी प्रतिकृति बनाती है। इसके साथ ही इसमें पलकों के जैसी दिखने वाली डेटाइम रनिंग लाइट भी दी गई है। यह सब कलिनन को सामने से एक मजबूत कार के रूप में पेश करता है।

इसकी ग्रिल को हैंड पॉलिश्‍ड स्‍टेनलैस स्‍टील से तैयार किया गया है, लेकिन कलिनन में यह दूसरे बॉडी पार्ट के मुकाबले यह ज्‍यादा आकर्षित करता है। रोल्स-रॉयस बैज और स्पिरिट ऑफ एस्‍टेसी को लाइन ऑफ विंग के ऊपर लगाया गया है, जो इसे एक विंटेज स्‍वरूप प्रदान करता है।

कलिनन के सामने के भाग से अलग सीधी रेखाएं इसके ए पिलर से लेकर बोनट के छोर, ग्रिल के नीचे और मैटल स्किड प्‍लेट तक जाती है। ये लाइनें इसकी ऊंचाई और इसके मजबूत आकार को उभारती हैं।

इसके किनारे की ओर से कलिनन की सार्थकता साफ झलकती है। यहां पर लंबे बोनट वाली रोल्स-रॉयस की प्रोफाइल दी गई है। इसकी मजबूती को प्रदर्शित करने के लिए इसके बोनट को विंग के मुकाबले ऊंचा उठाया गया है।

इसके ए-पिलर से ऊंपर ऊठती लाइन कलिनन की 1836‍ मिमी की ऊंचाई को दर्शाती है। इसकी ऊंचाई किनारे से देखने पर ग्‍लास-मैटल अनुपात से पता चलती है। बी-पिलर के ठीक ऊपर, इसकी रूफ लाइन तेज ढलान के साथ इसके रियर ग्‍लास तक जाती है। जो कि 1930 के दशक की डी-बैक रोल्स-रॉयस की याद दिलाती है। आज भी कुछ कार चलाने वाले अपना सामान कार के ऊपर रखकर चलना पसंद करते हैं।

कलिनन का पिछला हिस्‍सा इसकी कार्यक्षमता को दर्शाता है। यह किसी ज्‍वैलरी की तरह लगता है। उदाहरण स्‍वरूप, रोल्स-रॉयस बैज नंबर प्लेट पर एक पतली धातु से अलग और अपने छोटे प्लिंथ पर खड़ा है। रियर लाइट की डिज़ाइन थीम बेहद सरल है। यहां ऊपर की ओर जाती दो पतली लाइन दी गई हैं और इसके बीच में पतली ज्‍वैलरी दी गई है। अंत में बारी आती है इसके धातु से बने एक्‍जॉस्‍ट पाइप और स्किड प्‍लेट की। ये दोनों कलिनन की ताकत और क्षमता का प्रर्दान करती है।

अंदर से, कलिनन का केबिन विशुद्ध रोल्स-रॉयस की लग्ज़री के साथ सरल, सममित कार्यक्षमता का मिश्रण प्रदान किया गया है, जो इस कार की अंतर्निहित क्षमता को प्रदर्शित करता है। चाहें वह डैशबोर्ड के सामने का हिस्‍सा और सेंट्रल स्‍टेक हो या फिर दरवाजों के आर्म रेस्‍ट, इंटीरियर डिजाइन में हर बारीकी का ख्‍याल रखा गया है।

सेंटर स्टैक में हैंड-फिनिश्ड मेटल पिलर दिये गये हैं. जो कि ऊपर हिस्‍से को मिडिल कंसोल से जोड़ता है। इसके अतिरिक्‍त सामने के ओर क्षैतिज तत्‍वों को भी हटाया गया है जिससे यह और भी आकर्षक लगे।

ऊपर हिस्‍से पर हाल ही में विकसित ‘बॉक्‍स ग्रेन’ ब्‍लैक लैदर दिया गया है। यह टिकाऊ और पानी से सुरक्षित है। इसका इस्‍तेमाल महंगे इटैलियन लगेज और हैंडबैक के लिए किया जाता है। यह ऊपर की ओर जाता है जिससे सामने का हिस्‍सा ज्‍यादा बड़ा दिखाई देता है। वहीं इससे ज्‍वैलरी की तरह दिखने वाली घड़ी और एयर वेंट को और खूबसूरत बनाने में मदद मिली है।

इसके ऊपरी भाग में लकड़ी का एक मजबूत बैंड दिया गया है जिसे थ्रीडी आकार में दिया गया है। वहीं पूरे डैशबोर्ड को ऊपर और नीचे से लैदर पैड की सुरक्षा दी गई है। टॉप पैड को विंग से सजाया गया है। जो कि खूबसूरती के साथ ही कॉकपिट की कार्यक्षमता से भी लैस है।

अंतत, कलिनन की सीटें देखने में काफी बेहतरीन दिखाई देती हैं। इसमें रोल्स-रॉयस की गुणवता और कलाकारी दोनों झलकती हैं। इन्‍हें कलिनन के आरामदायक स्‍वरूप को देखते हुए डिजाइन किया गया है। इसमें सरल लेकिन आधुनिक घोड़े की नाल के आकार की डिजाइन दी गई है। जो सीट की गद्दियों पर दिखाई देती है। नई सीटें रोल्स-रॉयस की लैदर क्राफ्ट में प्रवीणता को प्रदर्शित करती हैं। इसकी भी सीटों के सिरानों को एक सिंगल पीस लैदर से तैयार की गई है।

कार के इंटीरियर के सभी हिस्‍से जैसे फ्रंट डोर आर्मरेस्‍ट, फ्रंट सेंटर कंसोल लिड, लोअर सी पिलर, रियर सीट आर्मरेस्‍ट और रियर सेंटर आर्मरेस्‍ट को भी हीटेड किया गया है।

एक जीवन कई जीवन‍शैलियां

किसी दूरस्थ स्थान पर ड्राइविंग रोल्स-रॉयस कलिनन में एडवेंचर का पहला हिस्सा है। रोल्स-रॉयस के मनोरंजन मॉड्यूल के आकार में और आनंद का इंतजार है।

फ्लाई फिशिंग, फोटोग्राफी, रॉक क्‍लाइंबिंग, स्‍नोबोर्डिंग, पैरासेलिंग, काईट बोर्डिंग, बेस जंपिंग, वॉलकेनो बोर्डिंग या आराम से बैठकर नजारों को लेकर बातें करना, ये सब रोल्स-रॉयस बेस्‍पोक के साथ एक साथ संभव है। कलिनन के बूट को कैसे भी एडजेस्‍ट कर इस मोटर कार में कैसा भी उपकरण साथ रख कर ले जा सकते हैं। यदि कलिनन का मालिक मजे लेने के लिए तैयार है तो यह भी पूरा साथ देगी।

-Ends-

**अधिक जानकारी के लिए:**

आप सोशल मीडिया पर इस कहानी की प्रगति को #EffortlessEverywhere पर फॉलो कर सकते हैं। आप हमारी मीडिया वेबसाइट [PressClub](http://www.press.rolls-roycemotorcars.com/) पर हमारी सभी प्रेस रिलीज़ और प्रेस किट के साथ ही हाई रिजोल्‍यूशन वाली डाउनलोड करने योग्‍य फोटो एवं वीडियो फुटेज प्राप्‍त कर सकते हैं। आप रोल्स रॉयस मोटर कार के [ट्विटर](https://www.twitter.com/RollsRoyceMedia) एवं [इंस्‍टाग्राम](https://www.instagram.com/RollsRoyceMedia/) पेज पर हमारी कम्‍युनिकेशन टीम से बात कर सकते हैं।

कलिनन पर एक नज़र

* **2018 की बहुप्र‍तीक्षित कार है और पूरी संभावना है कि यह अभी तक की सबसे आकर्षक रोल्स रॉयस भी है।**
* **इसे अब तक के सबसे बड़े हीरे का नाम दिया गया, यह हीरा ब्रिटिश क्राउन पर सुशोभित है।**
* यह हर तरह के रास्तों पर दौड़ने की क्षमता वाली एक विशाल कार है जो कि पहली बार एक विशुद्ध, लग्ज़री ऑफ-रोड ट्रैवल को सपने को सच करने वाली है। लग्ज़री ट्रैवल अब बेहद आसान होगा और हर कहीं संभव होगा।
* इसकी आधुनिक और उपयोगी डिज़ाइन सुनिश्चित करती है कि कलिनन बाज़ार में मौजूद बोरिंग डिज़ाइनों वाले SUV वाहनों के बीच अपनी एक प्रतिष्ठित पहचान बनाएगी।
* **यह** SUV **सेक्‍टर की पहली ‘थ्री-बॉक्‍स’ कार है। कलिनन का पिछला पार्टिसन लगेज कंपार्टमेंट को अलग करते हुए इसमें बैठे यात्री को एक आकर्षक माहौल का एहसास दिलाता है।**
* **यह सबसे व्‍यवहारिक रोल्स-रॉयस है।** **कलिनन आज के दौर में मौजूद सबसे बेहतरीन, पारिवारिक, चलाने में बेहद मजेदार सुपर लग्ज़री** SUV **है।**
* यह संपूर्ण नई अल्‍युमिनियम ‘आर्किटेक्‍चर ऑफ लग्ज़री’ पर आधारित दूसरी रोल्स-रॉयस है। कलिनन दुनिया भर में तकनीकी रूप से सबसे आधुनिक और ऑन्‍ली पर्पज बिल्‍ट लग्ज़री SUV है।
* इसे पूरी दुनिया के सबसे दुर्गम स्‍थानों पर टेस्‍ट किया गया है। कलिनन अविश्वसनीय रूप से सक्षम ऑफ-रोडर है, रोल्स रॉयस के ऑन-रोड व्‍यवहार से समझौता किए बगैर ऑफ़-रोडिंग के भरपूर आनंद के लिए इसे 'मैजिक कारपेट राइड' के सिद्धान्‍त पर विकसित किया गया है।
* व्यूइंग सूट और रीक्रिएशन मॉड्यूल समेत अपने उपयोगकर्ताओं की विभिन्न जीवनशैलियों को ध्‍यान में रखते हुए कलिनन विशेष रूप से विकसित आकर्षक फीचर्स प्रदान करती है।
* इसका 6.75 लीटर ट्विन टर्बो V12 रोल्स रॉयस इंजन 563bhp/420kW पावर जेनेरेट करता है और ऑल न्‍यू ऑल व्हील ड्राइव को 850Nm/627lb ft टॉर्क प्रदान करता है। ऑल व्‍हील स्‍टीयर सिस्‍टम किसी भी मुश्किल को पार कर सकता है।
* **इससे जुड़ी है साहसिक यात्राओं और अभियानों की एक सदी पुरानी पूरी श्रृंखला, जिन्‍हें सभी सतहों पर सफलतापूर्वक पूरा किया गया है। यह सब एक दमदार वाहन से संभव हो पाया है, जो कि लग्ज़री से भरपूर, ठोस और भरोसेमंद था।** “**रेगिस्‍तान में रोल्स किसी बेशकीमती नगीने से भी ज्‍यादा खूबसूरत है**” – टी.ई.लॉरेंस

|  |  |
| --- | --- |
| **Magma Red Cullinan** |  |
|  |  |
| **Dimensions** |   |
| Number of doors / seats | 4 / 5  |
| Vehicle length | 5341 mm / 210 in |
| Vehicle width | 2164 mm / 85 in |
| Vehicle height (unladen) | 1835 mm / 72 in |
| Wheelbase | 3295 mm / 130 in |
| Turning circle | 13.23 m |
| Boot volume | 600 ltr |
|   |   |
| **Weight** |   |
| Unladen weight (DIN) | 2660 kg / 5864 lb |
|    |   |
| **Engine** |   |
| Engine / cylinders / valves | 6.75 ltr / 12 / 48 |
| Power output @ engine speed | 563 bhp / 571 PS (DIN) / 420kW @ 5000 rpm |
| Max torque @ engine speed | 850 Nm @ 1600 rpm |
| Fuel type1 | Petrol |
|   |   |
| **Performance** |   |
| Top speed | 155 mph / 250 km/h (governed) |
|   |   |
| **Fuel Efficiency** |   |
| Fuel Consumption (combined)2 | 15 ltr/100km /  18.8 mpg  |
| CO2 Emissions (combined)2 | 341 g/km |

**Technical Specifications**

|  |  |
| --- | --- |
| **Darkest Tungsten Cullinan** |   |
|   |   |
| **Dimensions** |   |
| Number of doors / seats | 4 / 4  |
| Vehicle length | 5341 mm / 210 in |
| Vehicle width | 2164 mm / 85 in |
| Vehicle height (unladen) | 1835 mm / 72 in |
| Wheelbase | 3295 mm / 130 in |
| Turning circle | 13.23 m |
| Boot volume | 526 ltr |
|   |   |
| **Weight** |   |
| Unladen weight (DIN) | 2660 kg / 5864 lb |
|   |   |
| **Engine** |   |
| Engine / cylinders / valves | 6.75 ltr / 12 / 48 |
| Power output @ engine speed | 563 bhp / 571 PS (DIN) / 420kW @ 5000 rpm |
| Max torque @ engine speed | 850 Nm @ 1600 rpm |
| Fuel type1 | Petrol |
|   |   |
| **Performance** |   |
| Top speed | 155 mph / 250 km/h (governed) |
|   |   |
| **Fuel Efficiency** |   |
| Fuel Consumption (combined)2 | 15 ltr/100km /  18.8 mpg  |
| CO2 Emissions (combined)2 | 341 g/km |

1. इंजन को ऑक्‍टेन ग्रेड 95 फ्यूल के लिए डिजाइन किया गया है; हालांकि,हालांकि यह वाहन कम से कम ऑक्‍टेन ग्रेड 91 पर भी चल सकता है।

2. प्रारंभिक डेटा अभी तक प्रमाणित नहीं है, इसमें बदलाव हो सकता है। बताई गई ईंधन खपत का मूल्‍य, CO2 उत्‍सर्जन और ऊर्जा खपत यूरोपीय विनियमन (ईसी) 715/2007 के अनुसार निर्धारित है। यह निर्धारण अप्रूवल के समय मौजूद वर्जन के अनुसार किया गया है। उपलब्‍ध रेंज वैकल्पिक उपकरण और चयनित मॉडल पर उपलब्ध पहियों और टायर के विभिन्न आकार के अनुरूप है और कंफिगरेशन के दौरान यह भिन्‍न हो सकता है। वैल्‍यू पहले से ही नए WLTP विनियमन पर आधारित हैं और वाहनों के बीच तुलना सुनिश्चित करने के लिए NEDC समकक्ष मूल्यों को शामिल किया गया है। टैक्‍स या CO2 उत्सर्जन एमीशन पर आधरित अन्‍य शुल्‍कों (कम से कम अन्‍य बातों के साथ) की गणना में CO2 की वैल्‍यू यहां बताई गई वैल्‍यू से अलग हो सकती है।

आधिकारिक ऊर्जा एवं ईंधन खपत और नई पैसेंजर कारों की आधिकारिक रूप से निर्धारित CO2 उत्‍सर्जन की मात्रा की अधिक जानकारी ‘गाईड टू फ्यूल कंजम्‍पशन, CO2 एमिशन और इलेक्‍ट्रिसिटी कंजम्‍शन ऑफ न्‍यू पैसेंजर कार’ से प्राप्‍त की जा सकती है। यह गाइड सभी आउटेलट पर मुफ्त में उपलब्‍ध है। इसके साथ ही डीएटी डॉयचे ऑटोमोबाइल ट्रेयूहैंड जीएमबीएच, हैलमुथ-हीर्थ-स्‍ट्रीट 1,73760 ऑस्‍टफील्‍डेर्न के अलावा जर्मनी में <http://www.dat.de/angebote/verlagsprodukte/leitfaden-kraftstoffverbrauch.html> पर और यूनाइ‍टेड किंगडम में <http://carfueldata.direct.gov.uk/> में या फिर स्‍थानीय सरकारी प्राधिकरण के पास उपलब्‍ध है।

**Contacts:**

**Goodwood**

**Director of Global Communications**

Richard Carter +44 (0) 1243 384060 richard.carter@rolls-roycemotorcars.com

**Head of Corporate Relations, Heritage and Philanthropy**

Andrew Ball +44 (0) 1243 384064 andrew.ball@rolls-roycemotorcars.com

**Head of Global Product Communications**

Andrew Boyle +44 (0) 1243 384062 andrew.boyle@rolls-roycemotorcars.com

**Head of Digital, Online & Social PR Communications**

Terence Church +44 (0) 7815 245930 terence.church@rolls-roycemotorcars.com

**Head of Lifestyle Communications**

Emma Rickett +44 (0) 1243 384061 emma.rickett@rolls-roycemotorcars.com

**Regional**

**Asia Pacific - North**

Rosemary Mitchell +81 (0) 3 6259 8888 rosemary.mitchell@rolls-roycemotorcars.com

**Asia Pacific - South**

Hal Serudin +65 6838 9675 hal.serudin@rolls-roycemotorcars.com

**China**

Anna Xu+ 86 1084558037 anna.xu@rolls-roycemotorcars.com

**Eastern Europe**

Frank Tiemann +49 (0) 89 382 29581 frank.tiemann@rolls-roycemotorcars.com

**Northern Europe and Scandinavia**

Ruth Hucklenbroich +49 (0) 89 382 60064 ruth.hucklenbroich@rolls-roycemotorcars.com

**Middle East, Africa, and India**

Matt Slater +971 (0)50 812 0599 mattslater@sevenmedia.ae

**The Americas**

Gerry Spahn +1 201 307 4378 gerry.spahn@rolls-roycemotorcarsna.com

**UK and Western Europe**

Matthew Jones +44 (0)7815 245929 matthew.jones@rolls-roycemotorcars.com